kardosdrur/scandi-wiki huggingface dataset:
Berkenthin

Berkenthin er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten. Berkenthin er et lokalcentrum og administrationsby i amtet af samme navn.

Geografi 

Kommunen Berkenthin er præget af Elbe-Lübeck-Kanal og ligger sydøst for der hansestaden Lübeck. Klein-Berkenthin ligger vest for kanalen og Groß-Berkenthin på den østlige kanalbred. Bydelene er forbundet med en stålbro til biltrafik, og i den sydlige ende af byen fører en fodgængerbro over kanalen til Maria-Magdalenen-Kirche. Den østlige del af kommunen er en del af Naturpark Lauenburgische Seen.

Bundesstraße 208 går gennem kommunen fra Ratzeburg mod Bad Oldesloe. Den nye Østersøautobahn går omkring otte km nord for kommunen og tolv kilometer mod nordøst ligger Flughafen Lübeck.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Blåhovedet amazone

Blåhovedet amazone () er en papegøje, der lever i bjerskovene på Dominica.

Kilder 
 Avibase - the world bird database

Papegøjer
En fremmed uden navn

En fremmed uden navn (originaltitel High Plains Drifter) er en amerikansk overnaturlig westernfilm fra 1973. Filmen er produceret af Robert Daley for Malpaso Company og Universal Studios, instrueret af Clint Eastwood og skrevet af Ernest Tidyman (der også skrev en bog på baggrund af filmen). Eastwood spiller desuden hovedrollen som det gådefylde spøgelse, der søger retfærdighed i den korrupte mineby i Det Vilde Vesten, hvor han ankommer som en fremmed. Filmen påvirket af Eastwoods to store samarbejdspartnere Sergio Leone og Don Siegel.

En fremmed uden navn blev filmet on location på bredden af Mono Lake i Californien. Dee Barton skrev den uhyggelige filmmusik. Filmen modtog positive anmeldelser ved udgivelsen og er stadig populær. Den har 96% positive tilkendegivelser på filmhjemmesiden Rotten Tomatoes.

Medvirkende 

 Clint Eastwood som Den fremmede
 Verna Bloom som Sarah Belding
 Mariana Hill som Callie Travers
 Billy Curtis som Mordecai
 Mitchell Ryan som Dave Drake
 Jack Ging som Morgan Allen
 Stefan Gierasch som Mayor Jason Hobart
 Ted Hartley som Lewis Belding
 Geoffrey Lewis som Stacey Bridges, lovløs
 Dan Vadis som Dan Carlin, lovløs
 Anthony James som Cole Carlin, lovløs
 Walter Barnes som Sherif Sam Shaw
 Paul Brinegar som Lutie Naylor
 Richard Bull as Asa Goodwin
 Robert Donner som Preacher
 John Hillerman som Bootmaker
 John Quade som Freight Wagon Operator
 William O'Connell som the Barber
 Scott Walker som Bill Borders, lovløs

Referencer

Eksterne henvisninger 
 
 

Amerikanske film fra 1973
Westernfilm fra USA
Film instrueret af Clint Eastwood
Australsk taffeland

Australsk taffeland (Aythya australis) er en andefugl, der lever i Australien (bortset fra de tørreste områder), på Tasmanien og sydvestlige Oceanien.

Kilder 
 Avibase - the world bird database

Eksterne henvisninger 

Dykænder
Taffeland
Tysk Wituland

Tysk Wituland eller blot Witu var et omkring 300 km2 stort territorium i det østlige Afrika, som var centreret omkring byen Witu. Området blev annekteret som en del af Det tyske koloniimperium 1885-1890.

Clemens Denhardt berejste 1878-1879 sammen med sin broder Gustav (1856-1917) og Gustav Adolf Fischer området omkring Tanafloden i det nuværende Kenya og vendte efterfølgende hjem til Europa for at samle midler for at sikre, at det land, som de havde undersøgt, skulle vindes for den tyske handel. I 1882 lykkedes det Denhardt at oprette Tanakommitéen, som sammen med videnskapsakademiet i Berlin i 1884 bekostede en ny ekspedition til Wituland, fra hvis sultan, som stillede sig under tysk beskyttelse, Denhardt erhvervede et område med omkring 60 km kyst inklusive alle højhedsrettigheder. Han vendte der efter atter tilbage til Tyskland og solgte 1.400 km2 af sin besiddelse til det af medlemmer af den tyske koloniforening oprettede Tyske Witu-selskab. I 1885 blev området et tysk beskyttet område under navnet Tysk Witu, og Helgoland-Zanzibar-traktaten indebar, at Witu blev britisk og den 1. juli 1890 forlod de tyske tropper området som i stedet blev en del af Britisk Østafrika.

Noter

Eksterne henvisninger 
 
 

Wituland
Tysk Vestafrika

Tyske Vestafrika (tysk: Deutsch-Westafrika) var en tidig benævnelse for de tysk beskyttede områder i det vestlige Afrika, som eksisterede 1884-1919. I regel regner man Kamerun og Togo som en enhed. Mere sjældent regnes også Tysk Sydvestafrika med.

Historik 
Tysk Vestafrikakompagni blev oprettet med hovedkontor i Hamburg. Foretagendet var virksomt i både Kamerun og Togoland. Efter flere år uden større overskud blev det opløst af det Tyske rige den 13. november 1903.

Noter 

Vestafrika
Ophørt i 1903
Afrika i 1800-tallet
Afrika i 1900-tallet
Red Bull Records

Red Bull Records er et amerikansk pladeselskab baseret i West Hollywood, Californien. 

Selskabet blev etableret af Red Bulls medstifter Dietrich Mateschitz i 2007, da man byggede et pladestudie i Santa Monica, der var beregnet til at give mindre og ukendte indieband gratis studietid.

Ved udgangen af 2015 havde Red Bull Records medvirket til udgivelse af omkring 20 musikalbum. Alternativ rock og indie er de foretrukne genre.

Referencer

Eksterne henvisninger 
 redbullrecords.com, officiel hjemmeside

records
Etableret i 2007
Pladeselskaber fra USA
Californien
Pansernæven

Pansernæven (engelsk originaltitel The Gauntlet) er en amerikansk actionfilm instrueret af Clint Eastwood i 1977 med Eastwood og Sondra Locke i hovedrollerne. The filmens øvrige medvirkende inkluderer Pat Hingle, William Prince, Bill McKinney, og Mara Corday. Eastwood spiller politibetjenten Ben Schokley, der har alkoholproblemer, og derfor er et noget besynderligt valg til en specialopgave. Under udførelsen af opgaven forelsker han sig i en prostitueret (Locke), som han skal eskortere fra Las Vegas til Phoenix, hvor hun skal vidne mod mafiaen. Denne opgave er yderst vanskelig at gennemføre, fordi mange tvivlsomme elementer er interesserede i at undgå, at kvinden aflægger sit vidneudsagn. Schokley må derfor "beslaglægge" en bus for at bringe hende til retsbygningen i Phoenix. Denne handling medfører, at han bliver eftersøgt som desperat kriminel af sine kolleger i politiet.

Filmen blev en stor publikumssucces i USA, og den indtjente i alt ca. $100 millioner på verdensplan. Den fik som de fleste af Eastwoods film fra 1970'erne en blandet modtagelse hos anmelderne, som især var uenige om, hvorvidt de humoristiske indslag i den meget voldelige handling var passende eller upassende. Flertallet var dog negative, og i New York Times blev filmen betegnet som direkte rædselsfuld.

Medvirkende 
 Clint Eastwood; Detective Ben Shockley
 Sondra Locke; Augustina "Gus" Mally
 Pat Hingle; Maynard Josephson
 William Prince; Commissioner Blakelock
 Bill McKinney; Constable
 Michael Cavanaugh; Feyderspiel
 Mara Corday; Jail Matron
 Doug McGrath; Bookie

Noter

Eksterne Henvisninger 

Amerikanske film fra 1977
Kriminalfilm fra USA
Engelsksprogede film
Film instrueret af Clint Eastwood
Film fra Warner Bros.
Red Bull Arena (New Jersey)

Red Bull Arena er et fodboldstadion ved bredden af Passaic River i Harrison, New Jersey. Det er hjemmebane for Major League Soccer-klubben New York Red Bulls. Ejeren er østrigske Red Bull GmbH.

Historie 
Opførelsen begyndte 3. januar 2008 og indviet 20. marts 2010.

Siden åbningen har klubben New York Red Bulls haft hjemmebane på Red Bull Arena, ligesom USA's fodboldlandshold har spillet flere kampe her.

Eksterne henvisninger 

 Officiel hjemmeside 

Arena (New Jersey)
Fodboldstadioner i USA
Etableret i 2010
Bygninger, konstruktioner og anlæg i New Jersey
Pligten Kalder

Pligten kalder er en dansk musiktrio, der består af journalisten Torben Steno (elastikoptrukket Optigan-orgel), rocksangeren Johan Olsen kendt fra Magtens Korridorer (vokal) og saxisten Peter Bech-Jessen (klarinet/mezzosopran-sax).

Olsen og Steno dannede Pligten Kalder i 2007, og efterfølgende kom Bech.Jessen med på saxofon og klarinet. Ifølge Steno startede Pligten Kalder som en joke, og deres numre er da også specielle, fx "Tre ældre kvinder på en tom bøssebar i november". Deres første koncert var i Huset i Magstræde i 2007. Senere samme år udkom deres første EP kaldet Pligten Kalder, der blev godt modtaget i musikmagasinet GAFFA.

Den 18. april 2014 udkom gruppens debutalbum med titlen Du Skulle Have Været Der Igår!. Det modtog fire ud af seks stjerner i GAFFA.

Diskografi 
 Pligten Kalder (2007,EP)
 Du Skulle Have Været Der Igår! (2014)

Referencer

Eksterne henvisninger 
 
Pligten Kalder på Discogs

Musikgrupper fra Danmark
Musikgrupper fra 2007
Stamhuset Fjellebro

Stamhuset Fjellebro blev oprettet som stamhus i 1818 af Frederik Christian Holck-Winterfeldt og det blev ophævet igen i 1900.

Besiddere af stamhuset 
 (1801-1825) Frederik Christian Holck-Winterfeldt
(1825-1826) Flemming Frederik Cai Holck-Winterfeldt
(1826-1885) Gustav Christian Holck-Winterfeldt
(1885-1900) Gustav Carl Christian Holck-Winterfeldt

Se også
Fjellebro

Stamhuse i Danmark
Rønnebæk Kirke

Rønnebæk Kirke er sognekirke i Rønnebæk Sogn, beliggende i landsbyen Rønnebæk sydøst for Næstved. Den er opført omkring år 1240.

I 1915 fik kirken selveje, efter at lensmanden på Vordingborg, og senest Holmegaard Gods havde kirken under sig.

Altertavlen er en kopi af Thorvaldsens Kristus med blå baggrund, og kom til kirken omkring 1860. Den originale altertavle i "fuld størrelse" med guld baggrund, ses i Vor Frue Kirke i København. Prædikestolen er i renæssancestil fra 1611.

Eksterne henvisninger 

 Rønnebæk Kirkes hjemmeside

Kirker i Næstved Kommune
Kirker i Roskilde Stift
Kirker i Præstø Amt
Bliestorf

Bliestorf er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Bliestorf ligger ca. 10 km. sydvest for Lübeck I den østligste del af kommunen ligger vandmøllen Brömbsenmühle.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Veselin Vujović

Veselin Vujović (født 18. januar 1961 i Cetinje) er en montenegrinsk håndboldtræner og tidligere jugoslavisk håndboldspiller. Han var den første, der fik tildelt prisen som verdens bedste håndboldspiller, hvilket skete i 1988. 

I sin karriere har han spillet for store klubber som FC Barcelona Handbol og BM Granollers, og han har vundet EHF Champions League to gange med Barcelona og VM-guld og -bronze med Jugoslavien.

Eksterne henvisninger 

 

Håndboldspillere fra Jugoslavien
Håndboldtrænere fra Montenegro
SpeXial

SpeXial er en taiwanesisk boyband. Gruppen havde sin debut den 12. december 2012, dens debut album hed "SpeXial" om omfattede 10 numre. Gruppen har 12 medlemmer. Og er dermed vokset siden bandet oprindeligt kun havde 4 medlemmer, Sam, Wes, Wayne, og Matthew.

Historie 

SpeXial startede som en 4-mands boyband i 2012. De udgav deres debut album "Spexial" den 7. december 2012. Gruppen fik tre nye medlemmer, Simon, Teddy, og Evan, i midten af 2014 før deres 5. juni 2014 "Break It Down" comeback. Denne 7-mands gruppe udgav der efter deres anden Mandarin albumm "Break It Down" den 12. juni 2014 med et genpakket album udgivet den 1. august 2014. Den 13. januar 2015 udgav gruppens agentur en officiel erklæring om, at tre nye medlemmer, Win, Riley, og Ian, ville slutte sig til gruppen i deres nye EP og en dvd, som ville blive udgivet den 4. februar 2015. To af medlemmerne, Matthew og Evan, ville ikke deltage i dette comeback på grund dels af militære tjeneste dels college uddannelse. I august 2015 medvirkede gruppen på Ayumi Hamasakis nummer "Sayonara" på minialbummet "Sixxxxxx".

I 2013 medvirkede flere af gruppens medlemmer i tv-serien "Fabulous Boys".

albums

medlemmer

Noter

Eksterne henvisninger 
 "Spexial Profile (UP TO DATE WITH NEW MEMBERS)" (taipeimain Taiwan Entertainment News, 06.01.2015)  
 "Spexial turns into “Love Killah” and goes hard on new members in comeback MV" (taipeimain, 20.01.2015)  
 "SpeXial" (jpopasia) 

Musik fra Taiwan
Musikgrupper
Düchelsdorf

Düchelsdorf er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Düchelsdorf ligger omkring 15 km sydsydvest for Lübeck, og 10 km vest for Ratzeburger See.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
DenStoreKrig1914-1918.dk

Denstorekrig1914-1918.dk er en hjemmeside, der omhandler sønderjyderne og Den store krig 1914 - 1918, altså 1. Verdenskrig, hvor Sønderjylland var tysk, og hvor danske sønderjyder blev tvunget med i krigen på tysk side.

Websiden / bloggen denstorekrig1914-1918.dk drives af Museum Sønderjylland i samarbejde med kulturinstitutioner og -foreninger i Sønderjylland, samt frivillige privatpersoner. Hjemmesiden blev oprettet i april 2014.

Under mottoet "Daglige opdateringer om Første Verdenskrig med 100 års forsinkelse" er det formålet at formidle historie og arkivalier og fotos om Sønderjylland og sønderjyder under Første Verdenskrig 1914-1918.

Institutionerne og personkredsen bag websiden arbejder med at digitalisere arkivmateriale, som løbende vil blive offentliggjort på websiden. Det er således ambitionen, at websiden skal indeholde et register over de sønderjyder, der var med i 1. Verdenskrig. De første mange navne findes allerede på websiden, sammen med persondata og bl.a. uddrag af breve / feltpost. I arbejdet indgår, at man er i gang med at affotografere og afskrive ca. 7.500 kartotekskort over sønderjyske krigsfangers hjemtransport.

Kilder
 Artiklen "Den store Krig 1914-1918 - en hjemmeside", af museumsinspektør René Rasmussen, i tidsskriftet "Slægt & Data", Årgang 2015 nr. 4, december 2015, udgivet af DIS-Danmark (hvor DIS står for Databehandling i Slægtsforskning).

Eksterne henvisninger
 Projektets hjemmeside: DenStoreKrig1914-1918.dk 
 Projektet har også en side på Facebook under betegnelsen Sønderjyderne og Den store Krig 1914-1918.
 "Stor interesse for WW1-historie i Sønderjylland ", en artikel på Historie-online.dk (et websted under Dansk Historisk Fællesråd), marts 2015.

1. verdenskrig
Sønderjylland
Slægtsforskning
Onlineopslagværker
Göldenitz

Göldenitz er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Göldenitz grænser mod øst til Elbe-Lübeck-Kanal, og ligger omkring 15 km syd for Lübeck, og 9 km vest for Ratzeburg.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Himmelev Kirke

Himmelev Kirke er kirke i Himmelev i Himmelev Sogn, Roskilde Domprovsti i Roskilde Stift. 

Kirken  har skib med flad altervæg i øst, tårn i vest og våbenhus mod syd.

Historie 
Den oprindelige del, skib og kor, er opført i første halvdel af 1100-tallet
af kamp og kridtstenskvadre i ydermuren, mens det indre udelukkende er af
kridtsten. Kirken har haft fladt bjælkeloft og små rundbuede vinduer. 

Allerede  første halvdel af 1300-tallet blev der tilføjet et tårn, en sjældenhed ved landsbykirker fra en så tidlig
periode. Det var bygget i rundbuestil af kridtstenskvadre og med en aflang firkantet
grundplan. Imod vest har det et lille vindue med en søjle i midten og en rundbuet dør. 

I begyndelsen af 1400-tallet blev kirken overhvælvet, og ved år 1500 blev
det oprindelige kor nedbrudt og skibet forlænget mod øst, ligesom også tårnet og kirkens tag  blev forhøjet. 

Kirken har undergået en gennemgående restaurering 1867-79. 
Den anselige, rigt udskårne og farvesmykkede altertavle fra omkring 1600
har et maleri fra 1876 af Th. Wegener Christus. 

Prædikestolen er et rigt snitværksarbejde fra renæssancetiden. 
Den sekskantede døbefont er udskåret i egetræ. På en af stolestaderne står året 1590.

Referencer

Eksterne henvisninger

Kirker i Roskilde Kommune
Kirker i Roskilde Stift
Kirker i Roskilde Amt
Natura 2000-område nr. 77 Uldum Kær, Tørring Kær og Ølholm Kær

Natura 2000-område nr. 77 Uldum Kær, Tørring Kær og Ølholm Kær ligger ved Gudenåen mellem Tørring og Åle , hvor Gudenåen løber gennem et stort kærområde bestående af vidtstrakte tilvoksningsmoser, rørskove og ferske enge med en artsrig flora. Ved store vandafstrømninger kan størstedelen af kærområdet blive oversvømmet. Kærene har tidligere været udnyttet til tørvegravning, og der findes en del meget store vandfyldte tørvegrave. I perioder med oversvømmelse står gravene i forbindelse med hinanden. Området der har et areal på ca. 1.049 ha, består af habitatområde nr. H66 og fuglebeskyttelsesområde nr. F44.

807,3 ha omfattet af naturbeskyttelseslovens §3 fordelt på :
 28,2 km vandløb
 31,7 ha sø
 217,7 ha mose
 556,2 ha fersk eng
 1,7 ha overdrev
Desuden er der 11,3 ha skov, og resten består af agerjord, byer mm.

Området omfatter en 7,2 km lang strækning af Gudenåens hovedløb. Andre vandløb er Hesselballe Bæk, Ølholm Bæk, Tørring Bæk, Åle Bæk og Uldum Lilleå med en samlet længde på 8,3 km. er fundet følgende gullistede arter i området: bæklampret, elritse, og slørvingen
Nemoura avicularis.

Der er 47 søer i Uldum Kær, Tørring Kær og Ølholm Kær, som må formodes at tilhøre habitatnaturtypen: næringsrig sø med flydebladsplanter eller store vandaks(3150).

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Hedensted- , og naturplanen koordineres med vandplanerne 1.5 Randers Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen  på Naturstyrelsens websider
 Naturplanen
 Basisanalysen 2007
 Naturplanen 2016-2021
 Basisanalyse 2016-2021

Natura 2000-planer
Lokaliteter i Hedensted Kommune
EU-habitatområder i Danmark
Emergens (flertydig)

Emergens (engelsk emergence) - emergens er processen hvorved større entiteter, mønstre og regulariteter opstår gennem vekselvirkning mellem mindre eller simplere entiteter, selvom disse ikke selv udviser eller besidder sådanne egenskaber.

Litteratur 
 Emergence (novelle) - en 1984 science fiction bog af David R. Palmer
 Emergence: The Connected Lives of Ants, Brains, Cities, and Software - en 2001 bog af Steven Berlin Johnson.
 Emergence, en science fiction bog af Ray Hammond

Musik 
 Emergence (Whit Dickey album), 2009
 Émergence (Natasha St-Pier album), 1996
 Emergence, a 1992 album by R. Carlos Nakai
 Emergence (Miroslav Vitous album), 1985
 Emergence (Neil Sedaka album), 1971
 Emergence: The Music of TNA Wrestling, the fifth studio album of TNA Wrestling

Andre 
 Emergence (Star Trek: The Next Generation) - en 1994 Star Trek: The Next Generation episode.
 Emergence International - et verndensomspændende samfund af kristne videnskabsfolk.
Red Bull Cola

Red Bull Cola er en cola, der siden 2008 er blevet fremstillet af Red Bull GmbH.

Red Bull Cola indeholder koffein. Stofmængdekoncentration af koffein er ca. 1/6 af kaffe.

Historie 
Drikken blev lanceret i 2008 i Østrig, Aserbajdsjan, Tjekkiet, Kroatien, Egypten, Schweiz, Holland, Spanien, Polen, Tyskland, Bulgarien, Belgien, Italien, Indien, Thailand, Rumænien, Ungarn, Rusland, Slovakiet, New Zealand, Mexico, Storbritannien og USA.

I maj 2009 blev der i Tyskland fundet små mængder kokain i Red Bull Cola, og derfor fjernedes produktet midlertidigt fra hylderne.

I juli 2011 indstillede Red Bull distributionen af Red Bull Cola i USA for at fokusere på kernemarkeder som Østrig og Tyskland.

Referencer

Eksterne henvisninger 

 Red Bull Colas hjemmeside på redbull.com

Cola
Cola
Etableret i 2008
Spirbakken

Spirbakken er en areal ved Vestkysten godt 5 kilometer syd for Skagen og umiddelbart syd for Skagen Klitplantage.
Der ligger en ung vandrende sandmile.
Den høje klitformation har haft en båke.
Der har ligget en redningsstation og rester af bygningen ses stadig på stedet.

Barken Erato strandede med tyve søfolk på revlerne ud for Spirbakken den 7. februar 1894.
Strandingen og redningsaktionen er fortalt af Ludvig Mylius-Erichsens i hans autentiske novelle Bark "Erato" af Sølvitsborg udgivet i 1901.

Referencer 

Naturområder i Nordjylland
Lokaliteter i Frederikshavn Kommune
Morgensang

Morgensang
 Morgensang (genre)
 Morgensang (begivenhed)
 Morgensang (tv-program)
Morgensang (genre)

Morgensang er en sang med morgen som tema og kan ses i kontrast til aftensang.
På dansk fremhæves B.S. Ingemann og C.E.F. Weyses sangrække. Den indgår i den danske Kulturkanon.

Liste

Ingemann og Wejses otte morgensange 
 Nu ringer alle klokker mod sky
 Lysets engel går med glans
 Nu vågne alle Guds fugle små
 I østen stiger solen op
 Gud ske tak og lov
 Morgenstund har guld i mund
 Nu titte til hinanden
 Storken sidder på bondens tag

Andre danske morgensang 
 Morgenstund har guld i mund af N.F.S. Grundtvig
 Se, nu stiger solen af havets skød af Jakob Knudsen

Udenlandske 
 Morning has broken, Eleanor Farjeon, gjort kendt af Cat Stevens.

Morgensange
Red Bull GmbH

Red Bull GmbH er en østrigsk virksomhed, hvis hovedprodukt er energidrikken Red Bull. Den blev etableret i 1984, og havde ved udgangen af 2020 omkring 12.618 ansatte i 171 lande.

Historie 
Den østrigske iværksætter Dietrich Mateschitz blev under en forretningsrejse til Thailand, opmærksom på energidrikken Krating Daeng, som i 1976 var blevet introduceret på det asiatiske marked af TC Pharmaceuticals, ejet af forretningsmanden Chaleo Yoovidhya. Efter nogle møder blev de enige om at introducere drikken i Europa. Mateschitz og Yoovidhya puttede hver 500.000 US-dollar i et nyt selskab, og stiftede i 1984 selskabet Red Bull i den østrigske by Fuschl am See. De fik hver 49% af aktierne i selskabet, mens Chaleo Yoovidhyas søn Chalerm fik de sidste to procent. Det blev samtidig bestemt at Dietrich Mateschitz skulle styre virksomheden.

Smagen fra Krating Daeng blev videreudviklet til det vestlige marked, og i 1987 kunne man i Østrig introducere energidrikken Red Bull. Red Bull er nu bedst sælgende energidrik i verden, med 7,9 mia. solgte dåser i 2020.

Mærker 
Udover energidrikken Red Bull, har Red Bull GmbH en række andre mærker, som eksempelvis Sabai Wine Spritzer, Red Bull Cola og serien Carpe Diem.

Markedsføring 

Virksomheden er kendt for at bruge en lang række sportsgrene til markedsføring af dets produkter. Blandt andet ejer man flere sportshold, og mesterskaber, ligesom en lang række kendte personer er sponsoreret af Red Bull.

Referencer

Eksterne henvisninger 

 

 
Etableret i 1984
Italiensk spurv

Italiensk spurv (Passer italiae) er en fugleart, der lever i Italien, på Korsika, Sicilien og Kreta.

Noter 
  Netfugl.dk 
  Avibase - the world bird database

Spurve
Italiens fugle